14 sentabr kuni O‘zbekiston prezidenti Shavkat Mirziyoyevning taklifiga binoan Xitoy Xalq Respublikasi raisi Si Jinping davlat tashrifi bilan mamlakatimizga keldi. Samarqand xalqaro aeroportida Xitoy yetakchisini davlatimiz rahbari kutib oldi. Milliy kuy-qo‘shiqlar, raqslar ijro etildi. Tashrifning asosiy tadbirlari 15 sentabr kuniga mo‘ljallangan. Shu kuni oliy darajadagi O‘zbekiston-Xitoy muzokaralari bo‘lib o‘tadi. Avval xabar qilinganidek, Xitoy Raisi 16 sentabr kuni Shanhay hamkorlik tashkiloti Davlat rahbarlari kengashining navbatdagi majlisida ishtirok etadi.